Sovint, quan una administració pública vol concedir un premi, sorgeixen dubtes com ara quina és la seva naturalesa jurídica o quina és la normativa reguladora que l'empara, que són deguts a una atenció escassa i la poca claredat de l'ordenament jurídic i la jurisprudència.
Seguint el criteri de Miguel José Izu Belloso, es pot fer la següent classificació dels premis:
Aquest article parla de "disposició dinerària", però no queden exclosos els premis que consisteixin en l'entrega de béns diferents als diners.
Aquests s'estableixen en la disposició addicional cinquena de la LGS:
Centrant-nos en els premis subvenció que concedeixen les administracions públiques, cal tenir present que, tot i el que disposa la LGS sobre els premis, s'aprecia la manca de desenvolupament reglamentari i la inexistència d'una regulació clara en l'ordenament jurídic i en la jurisprudència.
Aquesta manca de regulació provoca que sovint es concedeixin premis amb un dèficit de garanties i control exigibles a qualsevol activitat dels poders públics.
De les determinacions de la LGS, se'n desprèn que els premis són considerats subvencions quan compleixen els requisits de l'article 2 de la LGS i es concedeixen prèvia sol·licitud de l'interessat.
No obstant això, s'han de regir també per la LGS els premis inclosos en la disposició addicional desena de la Llei, respecte als quals no cal sol·licitud prèvia dels interessats, excepte en els aspectes en què, per la seva naturalesa especial, no resulti aplicable:
Per tant es pot concloure que s'associa o s'assimila legalment una determinada categoria de premis a la figura de les subvencions.
La tramitació dels premis subvenció s'han de regir pel procediment de concessió de subvencions establert en la LGS, i pels principis de publicitat, transparència, concurrència i objectivitat, tal com determina l'article 8 de la LGS.
Per tant, el procediment de concessió de premis ha de comprendre l'aprovació de les bases reguladores i la convocatòria, la instrucció de l'expedient i la seva justificació.
Una estructura bàsica de bases reguladores per a la concessió de premis subvenció podria ser la següent:
És evident que existeixen diferències insalvables entre la figura típica de subvenció i premi, que particularment es fan evidents pels aspectes relacionats amb la justificació i el reintegrament.
De fet, en el cas dels premis rarament es produiran reintegraments, ja que la quantitat entregada no sol estar afectada a un destí particular.
Pel que a la comunicació de la informació de subvencions a la Base de dades nacional de subvencions (BDNS), l'apartat 4.3 del document FAQ d'abril de 2020 estableix que, excepte els premis establerts en l'article 4. a de la LGS (els concedits sense prèvia sol·licitud de l'interessat), la resta es regeixen per la LGS, i conseqüentment la convocatòria s'ha de publicar pel conducte establert en la LGS, i la concessió i el pagament s'hauran de registrar igualment a la BDNS.
Pel que fa als premis que no tenen contingut econòmic, que són merament honorífics, no és obligatori informar-los a la BDNS, ni tampoc si el premi és un petit record, una medalla, o un bé de valor reduït que representa un testimoni de reconeixement.
Finalment, pel que fa als premis en espècie, que consisteixin en el lliurament de béns, drets o serveis adquirits amb la finalitat exclusiva d'entregar a un tercer, també s'han de registrar a la BDNS.
En aquest cas, l'import del premi subvenció concedit és el preu d'adquisició dels béns, drets o serveis objecte del premi.
Tècnica de serveis econòmics amb adscripció a Intervenció - Control Financer de la Diputació de Girona